VEGA og All Things Live Præsenterer **Joan As Police Woman – i den sofistikerede popsangs tjeneste***Den 9. juni kan publikum nyde et sprødt mix af nye covernumre, gamle klassikere og uudgivne kompositioner, når Joan As Police Woman rammer VEGA.*

Den betagende indiepop-dronning, Joan As Police Woman, er snart klar med nye meditative og bevægende coverversioner. Den første maj udkommer albummet, *Cover Two*, som er nummer to i rækken, hvor den Brooklynbaserede musiker fortolker en række populære sangskrivere. Om arbejdet med coversangene fortæller hun:

*“Recreating existing songs is a gratifying creative challenge for me, especially with songs I adore. I start with the question ‘WHY, exactly, do I love this song’? I take those elements and reform them, sometimes removing much of the remaining material to refocus them through new glasses. I re-harmonize the chords, radically change the feel or shift the hook or the phrasing to rebuild the composition.”*

Joan As Police Woman aka. Joan Wasser har siden hun udgav sit debutalbum *Real Life* i 2006 execelleret i gribende liveshows og skarptskårne, ærlige tekster.

Hun har gennem sin karriere ikke kun tiltrukket sig opmærksomhed for sine skønne sange, men også som samarbejdspartner og muse for så forskellige kunstnere som ANOHNI, Rufus Wainwright, Lou Reed, Beck, RZA og Daniel Johnston.

Sidste år udgav sangskriveren det retrospektive album *Joanthology,* der på smukkeste vis bevæger sig mellem et væld af stilarter af sofistikerede poprock-sange, funklende jazzeksperimenter samt smukke duetter med bl.a. ANOHNI og Rufus Wainwright.

**Fakta om koncerten**  
Joan As Police Woman (US)  
Tirsdag d. 9. juni 2020 kl. 19:00  
Lille VEGA, Enghavevej 40, 1674 København V  
Billetpris: 250 kr. + gebyr  
Billetsalget starter fredag den 17. januar kl.10.00 via vega.dk, All Things Live og Ticketmaster.